EkBass/fiwiki-20250220-pages-articles huggingface dataset:
Makasiini

Makasiini on monimerkityksinen sana. Useimmat sen merkityksistä liittyvät varastoimiseen tai säilyttämiseen. Nimitys on vanhahtava. Makasiini voi tarkoittaa: * erillistä varastorakennusta *tavarataloa * varastohuonetta, jolloin makasiini on osa rakennusta * kaupan tai tehtaan (ulko)varastoa * tullin varastoa eli tullimakasiinia, pakkahuonetta * erityisesti kirjaston tai arkiston asiakkailta suljettua varastoa * eräissä suomen kielen murteissa lautarakenteista latoa (synonyymi toisissa murteissa suuli) * varastointiin liittyvää organisaatiota, kuten Suomen armeijassa sotien aikana käytetyssä nimityksessä elintarvikekenttämakasiini (lyhenne EKM), jonka nimitys on johdettu varastorakennuksen nimityksestä * kiväärin patruunalipasta * aikakauslehteä, makasiinityyppistä lehteä (englanniksi magazine) * Makasiini- lehteä, vuosina 1978–90 ilmestynyttä sisustuslehteä * makasiiniohjelmaa, joka on televisiossa tai radiossa esitettävä useasta lyhyestä ohjelmaosuudesta koostuva kokonaisuus * varastotilaa laivassa * tiettyä rakennusta, kuten VR:n makasiinit (Helsinki) tai Peltimakasiini (Tampere), jolloin sana makasiini on osa nimeä * Entinen halpahalliyritys (Maxi-Makasiini), joka yhdistyi Tokmanniin
Ranuanjärvi

Ranuanjärvi on Iijoen vesistöalueeseen kuuluva järvi Ranuan kunnassa Etelä- Lapissa. Järven pinta-ala on noin 4,6 km², ja sen korkeustaso on 142,8 metriä merenpinnan yläpuolella. Järvi on matala, keskisyvyys on vain 2,24 metriä ja suurin vedensyvyys 8,41 metriä. Vetensä Ranuanjärvi saa pohjoisesta Luhtajärvestä sekä luoteesta Kangaslammesta. Järvi on kapean Ranuansalmen kautta yhteydessä sen eteläpuolella sijaitsevaan matalaan Takajärveen, jonka kautta se laskee Ranuanjokeen. Ranuanjärvessä on kymmenkunta saarta, joista suurimmat ovat Peltosaari ja Lehtosaari. Asutusta järven ympärillä on ollut jo varhain. Ranuan kirkonkylä sijaitsee järven rannalla. Rantaviivaa on noin 23 kilometriä. Suomen ympäristökeskuksen vuonna 2013 tekemien mittausten mukaan Ranuanjärven vedenlaatu on tyydyttävä. Järvi on kärsinyt happikadosta, ja sitä on ilmastettu vuosina 1988–1991. Ilmastus ja hapettaminen aloitettiin uudelleen helmikuussa 2001. Järven kunnossapitotoimiin kuuluvat myös hoitokalastukset, joita on suoritettu satunnaisesti vuodesta 1980 alkaen. Vuonna 2000 hoitokalastuksessa pyydettiin kaikkiaan 6 000 kilogrammaa kalaa, eli noin 12 kilogrammaa hehtaaria kohti. Vuonna 2001 saalis oli 14 000 kilogrammaa (noin 28 kg/ha) ja vuonna 2004 20 000 kilogrammaa (noin 40 kg/ha). Järvellä on suoritettu myös vesikasvillisuuden niittämistä. Järvi kärsii myös leväongelmista, ja siinä on esiintynyt sinilevää useina vuosina.Ranua.fi: Ranuanjärven ja Luiminkajärven vedenlaadusta 2003–2006 (Word-dokumentti) Järven jäällä Ranuanjärven leirintäalueen rannassa järjestetään vuosittain helmikuussa Ranuan jääravit -hevosurheilutapahtuma. ==Lähteet== Luokka:Siuruanjoen valuma-alue Luokka:Ranuan järvet
Valeraldehydi

Valeraldehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä, jolla on voimakkaan pistävä haju. Sen kemiallinen kaava on C5H10O ja rakennekaava CH3(CH2)3CHO. Valeraldehydista käytetään myös nimityksiä n-pentanaali, pentanaali, amyylialdehydi, butyyliformaali ja valeryylialdehydi. Valeraldehydin moolimassa on 86,1 g/mol, sulamispiste –91 °C, kiehumispiste 103 °C, tiheys 0,8095 g/cm3, liukoisuus veteen 20 °C lämpötilassa 1,4 g/100 ml, hajukynnys 0,028 ppm, leimahduspiste 12 °C o.c., itsesyttymislämpötila 222 °C ja CAS-numero 110-62-3. Yhdistettä esiintyy kukkien tuoksuissa ja semiokemikaalina eliöiden viestinnässä. == Ympäristö- ja terveysvaikutukset == Lyhytaikainen altistus aineelle ärsyttää silmiä, ihoa ja hengitysteitä. == Valmistus ja käyttö == Valeraldehydiä valmistetaan hydroformylointireaktiolla buteenista. Sivutuotteena muodostuu 2-metyylibutanaalia ja tuotteiden suhde riippuu reaktio-olosuhteista. Valeraldehydiä käytetään muun muassa pentanolin ja pentaanihapon valmistuksessa.Christian Kohlpaintner, Markus Schulte, Jürgen Falbe, Peter Lappe, Jürgen Weber & Guido D. Frey: Aldehydes, Aliphatic, Ullmann's Encyclopedia of Industrial Chemistry, John Wiley & Sons, New York, 2013. Viitattu 13.04.2013 == Lähteet == == Aiheesta muualla == * *Kemian työsuojeluneuvottelukunta (KETSU): Valeraldehydi *PubChem: Valeraldehyde *Human Metabolome Database (HMDB): Pentanal *Food Component Database (FooDB): Pentanal *Dr. Duke's Phytochemical and Ethnobotanical Databases: Valeraldehyde *Pherobase: Floral Compound - 5Ald *Pherobase: Semiochemical - 5Ald Luokka:Aldehydit
Ken Akamatsu

Ken Akamatsu (, s. 5. heinäkuuta 1968 Nagoya, Japanihttps://myanimelist.net/people/1883/Ken_Akamatsu) on mangataiteilija. Useimmat hänen töistään sisältävät ecchiä ja niissä miespäähenkilö on yhdessä lukuisten tyttöjen kanssa. Hänen ensimmäisen suuren hittinsä AI ga Tomaranai!:n jälkeen hän loi uuden menestyksekkään mangansa Love Hinan. Sarja ilmestyi Weekly Shonen Magazinessa ja siitä koottiin 14 mangakirjaa, joita on myyty yli 6 miljoonaa kappaletta pelkästään Japanissa. Akamatsu on käyttänyt omia kokemuksia mangojaan luodessa. Hän esimerkiksi epäonnistui Tokion yliopiston pääsykokeissa ja käytti tätä tapahtumaa hyväkseen Love Hinaa luodessaan. Akamatsu on naimisissa ja hän työskentelee tällä hetkellä viimeisimmän mangasarjansa Mahō sensei Negima!:n parissa, josta on Love Hinan tapaan tehty myös animeversio. == Lähteet == Luokka:Japanilaiset sarjakuvantekijät Luokka:Vuonna 1968 syntyneet Luokka:Elävät henkilöt
Fiat Bravo

Fiat Bravo viittaa seuraaviin Fiat-automalleihin: * Fiat Bravo, vuoden 1995 malli * Fiat Bravo, vuoden 2007 malli.
Willem Janszoon

Willem Janszoon (tai Willem Jansz) (n. 1570 - 1630) oli hollantilainen merenkävijä. Hän oli ensimmäinen eurooppalainen, joka todistetusti kävi Australian mantereella. Tosin hän ei itse tiennyt käyneensä uudella tuntemattomalla mantereella, eli tässä suhteessa hänelle kävi kuten Kristoffer Kolumbukselle. Janszoon lähti vuonna 1605 Duyfken -nimisellä laivalla tutkimaan Uuden Guinean etelärannikkoa. Hän seurasi rannikkoa aina 13. eteläiselle leveysasteelle saakka ja lähti sitten paluumatkalle. Matkan tuotto jäi vähäiseksi, sillä vihamieliset alkuasukkaat olivat estäneet löydettyjen alueiden tarkemman tutkimisen. Janszoon oli kuitenkin tietämättään tullut löytäneeksi Australian: hän ei ollut huomannut Uuden-Guinean ja Australian välistä Torresinsalmea vaan oli purjehtinut sen ohi luullen salmea lahdeksi. Näin Australiassa sijaitsevan Cape Yorkin niemimaan rannikko muuttui Janszoonin mielessä Uuden-Guinean rannikoksi. On myös mahdollista, että Australian rannikolla kävi ennen Janszoonia espanjalaisia tai portugalilaisia löytöretkeilijöitä. Janszoon oli kuitenkin ensimmäinen Australian kävijä, jonka matkasta on luotettavaa historiallista näyttöä. Australian retken jälkeen Janszoon loi uraa Hollannin Itä-Intian hallinnossa ja laivastossa. Hänet nimitettiin sekä kuvernööriksi että amiraaliksi. == Lähteet == Luokka:Alankomaalaiset tutkimusmatkailijat Luokka:Vuonna 1570 syntyneet Luokka:Vuonna 1630 kuolleet
Kauko Kokkonen

Kauko Arvid Kokkonen (31. maaliskuuta 1916 Nurmijärvi – 7. lokakuuta 1992 HelsinkiKauko Kokkosen muistokirjoitus Helsingin Sanomissa (Internet Archive -arkisto)) oli suomalainen näyttelijä. Kokkonen esiintyi usein sivurooleissa, muun muassa Spede Pasasen elokuvissa kuten Millipilleri, Kahdeksas veljes, Leikkikalugangsteri ja Tup-akka-lakko. Kokkosella oli pitkä ura, joka kesti yli 50 vuotta. Hän esiintyi sivurooleissa Komisario Palmu -elokuvissa, Kaasua, komisario Palmu! ja Tähdet kertovat, komisario Palmu. Kokkonen esiintyi myös elokuvissa Täällä Pohjantähden alla, Kankkulan kaivolla, Pieni luutatyttö, Pekka Puupää, Villin Pohjolan salattu laakso, Pekka ja Pätkä Suezilla, Pekka ja Pätkä mestarimaalareina, Radio tekee murron ja SF-paraati. Isokokoinen ja roteva Kokkonen nähtiin usein poliisin sivuroolissa. Kokkonen muistetaan myös teatterinäyttelijänä. Hän esiintyi pitkään Radioteatterissa. Kokkonen toimi myös laulajana ja hän levytti useita kappaleita kuten Anttilan keväthuumaus ja Onnenpyörä. Kokkonen kuoli 76-vuotiaana pitkään sairasteltuaan Helsingissä. Kokkonen on haudattu Hietaniemen hautausmaalle Helsinkiin. == Lähteet == Luokka:Suomalaiset näyttelijät Luokka:Vuonna 1916 syntyneet Luokka:Vuonna 1992 kuolleet
Elektroniikkateollisuus

Elektroniikkateollisuus on sähkötekniikkaan sisältyvä teollisuuden toimiala, joka suunnittelee ja valmistaa erilaisia elektronisia tuotteita ja laitteita. *Kulutuselektroniikka ** Viihde-elektroniikka *Ammatti- ja teollisuuselektroniikka *Tietoliikenne-elektroniikka *Tietotekniikka *Elektroniikan suunnittelu- ja valmistusyritykset *Elektroniikan tuotantoyritykset ** Sopimusvalmistus ** Sopimussuunnittelu *Elektronisten laitteiden huolto ja kunnossapito *Elektronisten laitteiden kierrätys Toimialan liikevaihto koko maailmassa oli vuonna 2003 noin 1 000 miljardia euroa. Suurimmat alatoimialat olivat tietoliikenne ja tietokoneet. Maailmanmarkkinat kasvavat 7-8 % vuodessa. Suomen elektroniikkateollisuuden koko samana vuonna oli noin 30 miljardia euroa. Ala on Suomen teollisuuden nopeimmin kasvava alue, jonka osuus koko teollisuuden tutkimus- ja kehitysmenoista oli liki 70 %. Globalisaatioon liittyvä teollisuuden rakennemuutos on vaikuttanut nopealiikkeisessä elektroniikkateollisuudessa erityisen voimakkaana. Elektroniikkalaitteiden tuotanto on siirtynyt suurelta osin globaalisti toimivien sopimusvalmistajien käsiin, jotka nekin ovat siirtäneet tuotantoaan kasvavien markkinoiden ja halpojen työvoima- ja logistiikkakustannusten perässä kehyttyviin talouksiin kuten Kiinaan ja Etelä- Aasiaan. Kun sama osittain on tapahtumassa myös tuotekehityksessä ja tutkimuksessa, on elektroniikkateollisuus muuntunut yhä enemmän kohti verkostotaloutta, toimintatapaa jossa yhä suurempi osa tuotteen arvosta syntyy horisontaalisesti integroidussa ja ulkoistetussa tuotantoketjussa. Finnwatch on kritisoinut elektroniikkateollisuutta tuotannon epäkohdista kehitysmaissa. Esimerkiksi makeITfair -kampanja on nostanut selvityksissään esiin vakavia työntekijöiden oikeuksien loukkauksia. Vakavimpia puutteita on raportoitu liittyen elämiseen riittävään palkkaan, työntekijöiden järjestäytymisoikeuksiin ja työehtoihin. Selvityksissä myös todetaan, että monikansallisten elektroniikkayritysten pitäisi aktiivisesti vaatia parannuksia työntekijöiden oloihin alihankintaketjussaan. == Lähteet == Luokka:Elektroniikka *
Ryhmä Jousimies

Ryhmä Jousimies perustettiin IV Armeijakunnan viivytysvaiheen (30.11.-11.12.1939) päätyttyä 15.12.1939 annetulla armeijakunnan käskyllä. IV Armeijakunta siirtyi jopa 60 kilometriä Suomen alueelle edenneen Puna-armeijan pysäyttämisen jälkeen vastahyökkäykseen. Ryhmä Jousimies esiintyi tämän jälkeen myös Taisteluosasto Jousimies -nimisenä yhtymänä. ==Komentaja ja esikunta== Ryhmä Jousimiehen komentajana toimi aluksi jääkärieversti Hannes Olkkonen. Esikunta muodostettiin JR 38:n esikunnasta ja esikuntakomppaniasta. ==Yksiköt== Ryhmä Jousimieheen kuului sen perustamisvaiheessa mm. *II/JR 36 * *III/JR 36 *III/JR 38 *II/JR 39 * *III/JR 39 * *III/KTR 13 *II/KTR 12 *Krh.K./JR 39 Tähdellä (*) merkityistä yksiköistä muodostettiin Ryhmä Jousimiehen alaisuuteen Taisteluosasto Neito. == Lähteet == * Luokka:Suomen IV armeijakunta (talvisota) Luokka:Talvisodan suomalaiset jalkaväkirykmentit
Ernst & Young

Ernst & Young Global Limited (lyhenne EY) on maailmanlaajuinen tilintarkastuksen, vero- ja lakipalveluiden, yritysjärjestelyiden ja liikkeenjohdon konsultoinnin asiantuntija.Suomen EY:n Läpinäkyvyyskertomus 2014. EY:n keskeiset kilpailijat ovat Deloitte, KPMG ja PwC; näitä alan kansainvälisiä jättejä kutsutaan yhteisnimellä The Big Four. 2000-luvun alussa Ernst & Young kasvoi hankkimalla Enron-skandaaliin kaatuneen Arthur Andersenin liiketoiminnot ympäri maailmaa. EY:llä on Suomessa 22 toimistoa.http://www.ey.com/FI/fi/Newsroom/Facts-and-figures EY lyhyesti EY:n Helsingin toimisto sijaitsee osoitteessa Korkeavuorenkatu 32–34. Suomen Ernst & Young kasvoi yhdistymällä 1990-luvun alkupuolella Tilintarkastajien Oy:n kanssa, joka oli muodostunut vuosien 1987–1988 mittaan kun tilintarkastajayhteisöt Ky Järvinen, Riistama & Sihto, Tilintarkastustoimisto Esa Hietala Ky, Tilintarkastustoimisto N. Nylund Ky ja Oy Forsström & Hallbäck Ab yhdistyivät. (Tilaajille.) |EY:n toimisto New Yorkissa Kuva:River.thames.viewfromtowerbridge.london.arp.jpg|EY:n toimisto Lontoossa Kuva:Latitude Sydney.jpg|EY:n toimisto Sydneyssä ==Katso myös== * Deloitte * KPMG * PricewaterhouseCoopers (PwC) * Luxemburg-vuodot ==Lähteet== ==Aiheesta muualla== * EY:n verkkosivut Luokka:Tilintarkastusyhtiöt Luokka:Konsultointiyhtiöt
Tumbes

Tumbes on kaupunki Perun luoteisosassa lähellä Ecuadorin rajaa. Vuonna 2007 kaupungissa oli 94 751 asukasta. Se on Tumbesin maakunnan pääkaupunki. Francisco Pizarro retkikuntineen vieraili ensimmäisenä länsimaalaisena kaupungissa vuonna 1528. == Lähteet == == Aiheesta muualla == Luokka:Perun kaupungit
III/JR 38 (talvisota)

III/JR 38 eli jalkaväkirykmentti 38:n kolmas pataljoona perustettiin ylimääräisten harjoitusten julistamisen (14.10.1939) jälkeen Kuopiossa. ==Varustaminen== Pataljoona pyrittiin varustamaan määrävahvuuksien mukaan, mutta puolustusvoimien kalustopulasta johtuen määrävahvuuksia ei saavutettu varsinkaan kaluston osalta. ==Komentaja(t)== Pataljoonan komentajana oli 2. tammikuuta 1940 alkaen kapteeni Hannu Väänänen.Sotatieteen laitos: "Talvisodan historia" osa 4 s.428 ==Yksiköt== *Komentaja + esikunta (12 henkeä) *Kolonna *7.K/JR 38 *8.K/JR 38 *9.K/JR 38 *3.KKK/JR 39 ==Keskittäminen== Pataljoona keskitettiin rykmentin mukana Laatokan Karjalaan 18.-19. lokakuuta 1939 Uuksu- Koirinoja-Impilahti alueelle. == Lakkauttaminen == Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.Sotatieteen laitos: "Talvisodan historia" osa 4 s.30 Pataljoona vetäytyi IV armeijakunnan mukana uudelle valtakunnanrajalle rauhansopimuksen mukaisesti 15. maaliskuuta klo 10 alkaen 25. maaliskuuta klo 20 mennessä. Rauhansopimuksessa vetäytymismatkaksi oli määritelty vähintään 7 kilometriä vuorokaudessa. Sotatieteen laitos: "Talvisodan historia" osa 4 s.33 Joukkojen kotiuttamista ei aloitettu, vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta vaan lomauttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä. Sotatieteen laitos: "Talvisodan historia" osa 4 ss.392-393 == Lähteet == * === Viitteet === Luokka:Talvisodan suomalaiset jalkaväkipataljoonat
KS Vllaznia Shkodër

KS Vllaznia Shkodër on albanialainen jalkapalloseura, joka pelaa ottelunsa Loro-Boriçi-stadionilla Shkodërin kaupungissa. Vuonna 1919 perustettu seura on yksi Albanian vanhimmista, ja se on maan pääkaupungin Tiranan suurseurojen jälkeen menestynein joukkue yhdeksällä Albanian mestaruudellaan. ==Historia== * 1919: Seura nimeltä KS Bashkimi Shkodër perustetaan. * 1929: Seura vaihtaa nimensä muotoon Bashkimi Shkodran. * 1935: Seura vaihtaa nimensä muotoon KS Vllaznia Shkodër. * 1945: Seura voittaa ensimmäisen Albanian mestaruutensa. * 1950: Seura vaihtaa nimensä muotoon KS Shkodër. * 1951: Seura vaihtaa nimensä muotoon Puna Shkodër. * 1958: Seura palauttaa nimensä muotoon KS Vllaznia Shkodër. ==Saavutukset== * Albanian mestaruudet: 9 (1945, 1946, 1972, 1974, 1978, 1983, 1992, 1998, 2001) * Albanian cup-mestaruudet: 5 (1965, 1972, 1979, 1981, 1987) * Albanian supercup-mestaruudet: 2 (1998, 2001) ==Aiheesta muualla== * Seuran viralliset sivut Vllaznia Shkodër, KS Luokka:Vuonna 1919 perustetut urheiluseurat Luokka:Shkodërin maakunta
II/JR 38 (talvisota)

II/JR 38 eli Jalkaväkirykmentti 38:n toinen pataljoona perustettiin YH:n julistamisen (14.10.1939) jälkeen Kuopiossa. ==Varustaminen== II/JR 38 pyrittiin varustamaan määrävahvuuksien mukaan, puolustusvoimien kalustopulasta johtuen niitä ei varsinkaan kaluston osalta saavutettu. ==Komentaja== II/JR 38:n komentajana toimi kapteeni Kalle Kainuvaara. Sotatieteen laitos: "Talvisodan historia" osa 3 s.349 ==Yksiköt== *Komentaja ja esikunta (1+12 henkeä) *Kolonna *4.K/JR 38 *5.K/JR 38 *6.K/JR 38 *2.KKK/JR 38 ==Keskittäminen== II/JR 38 keskitettiin muun rykmentin mukana Laatokan Karjalaan Uuksu-Koirinoja-Impilahti alueelle 18.-19.10.1939 välisenä aikana. ==Rauha 13. maaliskuuta 1940== Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11. Sotatieteen laitos: "Talvisodan historia" osa 4 s.30 Pataljoona vetäytyi koko muun IV Armeijakunnan mukana uudelle valtakunnanrajalle tehdyn rauhansopimuksen mukaisesti 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa. Sotatieteen laitos: "Talvisodan historia" osa 4 s.33 Joukkojen kotiuttamista ei aloitettu vielä tämänkään jälkeen vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta vaan lomauttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä. Sotatieteen laitos: "Talvisodan historia" osa 4 ss.392-393 ==Katso myös== * I/JR 38 (talvisota) * III/JR 38 (talvisota) == Lähteet == * === Viitteet === Luokka:Talvisodan suomalaiset jalkaväkipataljoonat
Claus von Amsberg

Claus von Amsberg (6. syyskuuta 1926 – 6. lokakuuta 2002) oli saksalaissyntyinen diplomaatti ja Alankomaiden kuningattaren Beatrixin puoliso vuosina 1966–2002. == Elämäkerta == Von Amsberg syntyi aristokraattiseen perheeseen Hitzackerissa, Ala-Saksissa. Von Amsbergin isä omisti suuren maatilan Tanganjikassa, jossa Amsbergit asuivat 1928–1939. Claus kävi koulunsa Tansaniassa vuosina 1936–1938. Claus von Amsberg oli nuoruudessaan lyhyen aikaa Hitler-Jugendin jäsen. Vuonna 1944 hän joutui Wehrmachtin sotilaaksi Italiaan, jossa hän joutui myöhemmin amerikkalaisten vangiksi. Päästyään vapaaksi von Amsberg ryhtyi opiskelemaan lakia Hampurissa. Hän työskenteli diplomaattina Norsunluurannikolla. 1960-luvulla hän oleskeli Bonnissa. Claus von Amsberg ja Beatrix tapasivat hääjuhlissa kesällä 1964. He menivät naimisiin 10. maaliskuuta vuonna 1966 Amsterdamissa. Monet hollantilaiset vastustivat avioliittoa, koska von Amsberg oli saksalainen ja sodasta oli kulunut ainoastaan 20 vuotta. Ajan kuluessa prinssi Clausista tuli kuitenkin hyvin suosittu Alankomaissa. Beatrixille ja Clausille syntyi kolme poikaa * Willem-Alexander Claus George Ferdinand, Oranian prinssi, Orania-Nassaun prinssi, Jonkheer van Amsberg (s. 1967) * Johan Friso Bernhard Christiaan David, Orania-Nassaun prinssi, Jonkheer van Amsberg (25.9.1968 - 12.8.2013) * Constantijn Christof Frederick Aschwin, Orania-Nassaun prinssi, Jonkheer van Amsberg (s. 1969) Claus von Amsberg kuoli 6. lokakuuta 2002 Amsterdamissa. Hänellä oli syöpä ja hän sairasti Parkinsonin tautia sekä depressiota. Prinssi Claus on haudattu Delftiin. ==Lähteet== == Commons == Luokka:Alankomaiden kuninkaalliset Luokka:Saksalaiset diplomaatit Luokka:Saksalaiset aateliset Luokka:Vuonna 1926 syntyneet Luokka:Vuonna 2002 kuolleet
Kalifornianjuoksukäki

Kalifornianjuoksukäki eli vanhalta nimeltään maakäki (Geococcyx californianus) on yksi kahdesta juoksukäkien sukuun kuuluvasta käkilajista, toisen ollessa pikkujuoksukäki (Geococcyx velox). Kalifornianjuoksukäkeä tavataan Yhdysvaltojen eteläosissa. == Ulkonäkö ja fyysiset ominaisuudet == Aikuisilla kalifornianjuoksukäillä on tumma ja suhteellisen pitkä pyrstö. Lajille tunnusomainen on päälaen tuuhea, tumma harja. Kaula sekä rinta ovat hyvin vaaleansävyiset. Kalifornianjuoksukäki on lentokykyinen, mutta viettää suurimman osan ajasta maalla juosten ja hyppien. Lentämässä sitä näkee hyvin harvoin. Kalifornianjuoksukäki pystyy parhaimmillaan juoksemaan jopa 25 km/h. * Pituus: 52–54 cm * Siipien kärkiväli: 49 cm * Paino: 221–538 g == Käyttäytyminen == Kalifornianjuoksukäet ovat tunnettuja nopeista ja äkkinäisistä liikkeistään. Linnut syövät ravinnokseen hyönteisiä, hämähäkkejä, pieniä liskoja, skorpioneja, jyrsijöitä ja pienikokoisia lintujakin. Muiden lintujen tapaan kalifornianjuoksukäkikin on tasalämpöinen, mutta öisin sen ruumiin lämpötila voi laskea seitsemään celsiusasteeseen. Aamulla aavikon lämmetessä linnun ruumiinlämpökin kohoaa normaaliksi, ja se alkaa saalistaa aktiivisesti oltuaan yöllä eräänlaisessa ”horroksessa”.Tieteen Kuvalehti 1998 Kalifornianjuoksukäki rakentaa pesänsä pensaan tai kaktuksen alle ja munii yleensä 2–6 munaa. Munat ovat väriltään valkoisia ja hieman vaaleankeltaisen sävyisiä. == Levinneisyys == Kalifornianjuoksukäkiä tavataan Yhdysvaltojen lounaisosissa ja Meksikon pohjoisosissa. Lajia esiintyy Yhdysvaltojen osavaltioista Kaliforniassa, Arizonassa, New Mexicossa, Texasissa, Utahissa, Coloradossa, Oklahomassa ja Kansasissa. Lisäksi lintu on harvinaisempi Arkansas’ssa ja Louisianassa. == Populaarikulttuurissa == Kalifornianjuoksukäen lempinimi, ”maantiekiitäjä”, tulee animaatiosta ja sarjakuvasta nimeltä Kelju K. Kojootti ja Maantiekiitäjä, jossa kojootti yrittää saada maantiekiitäjän kiinni ja syödä tämän. Kojootti kuitenkin epäonnistuu joka kerta. Nimitys ”maantiekiitäjä” on suora käännös juoksukäen englanninkielisestä nimestä ”roadrunner”. == Lähteet == == Aiheesta muualla == * http://www.birds.cornell.edu/AllAboutBirds/BirdGuide/Greater_Roadrunner_dtl.html * http://animaldiversity.ummz.umich.edu/site/accounts/information/Geococcyx_californianus.html * http://www.desertmuseum.org/books/nhsd_roadrunner_new.html * http://www.nhptv.org/natureworks/greaterroadrunner.htm Luokka:Käkilinnut
Professori Masa

Professori Masa on vuonna 1949 valmistunut kepeän yhteiskunnallinen komediaelokuva. Sen on ohjannut Matti Kassila, jolle elokuva oli hänen toinen ohjaustyö. == Juoni == Työmarkkinapolitiikasta näkemyksiä esittänyt professori Mathias Kaarivaara (Tauno Palo) liikuskelee satama-alueella satamatyöntekijäksi tekeytyen voidakseen perehtyä työoloihin.Pajukallio, Arto: Elokuvat. Helsingin Sanomat 30.11.2010, s. D 5. Professori tempaistaan mukaan ahtaustöihin. Hän ei saa sanotuksi, ettei ole töitä vailla, joten hän viettää yönsä purkamassa laivan rahtia muiden satamajätkien kanssa. Työtoveri kiinnittää huomionsa satamajätkäksi harvinaisen sivistyneeseen professoriin, joka on ilmoittanut nimekseen Masa Vaara. Työpaikalla virinneen lakkoliikehdinnän aikana ”Masa” pitää voimakkaan palopuheen ja joutuu kaikkien huomion keskipisteeksi. Huomattuaan tilanteen muuttuneen kiusalliseksi ”Masa” katoaa satamatyöläisten näkyvistä. Samaan aikaan professoria esitetään ministeriksi maan hallitukseen, ja hänelle ilmaantuu myös vastaehdokas: Masa Vaara, jona hän itse on esiintynyt. == Näyttelijät == == Arviot == Aikalaisarvioissa pantiin kiittäen merkille paitsi elokuvan aihe, myös Kassilan pitkä harppaus esikoiselokuvan Isäntä soittaa hanuria ”puskateatteriaiheesta reilusti arkipäiväiseen ja aitoon ympäristöön” (Raoul af Hällström, Uusi Suomi). Moni kuitenkin piti aiheen käsittelyä liian varovaisena, ja erityisen voimakkaasti siihen otti kantaa vasemmistolaisen Vapaan Sanan U. G. Seppänen, jonka mukaan porvarilliselta filmituotannolta on turha odottaa edistyksellistä yhteiskunnallista kannanottoa, sillä joutuessaan asettamaan kysymyksen se tietenkin asettuu kannattamaan olevia oloja.. Lehdistöarvio. Viitattu 8.1.2014. Elokuvaa tarttuu aikakaudelle poikkeuksellisen rohkeasti poliittisiin ja yhteiskunnallisiin kysymyksiin. Se asettuu kuitenkin työnantajan tueksi, ja sen opetus on, ettei työntekijöiden pidä käyttää lakko-oikeuttaan.Pajukallio, Arto: Eokuvat. Helsingin Sanomat 30.5.2012, s. D 9. == Esitykset == Elokuvan ensi-ilta oli 23. joulukuuta 1949 Tampereella Kinossa. Televisiossa sitä on esitetty muutaman vuoden välein.. Esitykset. Viitattu 30.5.2012. == Lähteet == Luokka:Vuoden 1950 suomalaiset elokuvat Luokka:Suomalaiset komediaelokuvat Luokka:Matti Kassilan ohjaamat elokuvat Luokka:Suomalaiset mustavalkoelokuvat
Constantijn

Prinssi Constantijn (koko nimi Constantijn Christof Frederick Aschwin, s. 11. lokakuuta 1969) on Alankomaiden entisen kuningattaren Beatrixin ja tämän aviomiehen Claus von Amsbergin nuorin poika. Constantijnin kaksi veljeä ovat nykyinen kuningas Willem-Alexander ja elokuussa 2013 kuollut Johan Friso. Constantijn opiskeli lakia Leidenin yliopistossa ja oli töissä Brysselissä Alankomaiden EU-komissiossa. Jonkin aikaa hän opiskeli taloutta Ranskassa ja oli töissä Maailmanpankilla Washington D.C.:ssä. Constantijn nai Laurentien Brinkhorstin 17. toukokuuta 2001. Pariskunta muutti Lontooseen, jossa Brinkhorst työskenteli. Heillä on kolme lasta. Constantijn on innokas jalkapalloilija. Hän harrastaa muun muassa tennistä, golfia, hiihtoa, piirtämistä, ruoanlaittoa ja lukemista. Hän asuu Brysselissä. == Lähteet == Constantijn Luokka:Alankomaiden kuninkaalliset Constantijn Constantijn
Adaptogeenit

Adaptogeeni on joistakin terveyttä edistäviksi väitetyistä aineksista, kuten yrteistä ja sienistä, käytettävä termi. Adaptogeenit ovat herbalistien mukaan yrttejä tai lääkinnällisiä kasveja, jotka lisäävät kehon eri organismien vastustuskykyä stressiin, sairauksiin ja ympäristöön sekä normalisoivat ja tehostavat aineenvaihdunnan toimintaa. Tyypillisimmät adaptogeenit valmistetaan kasvien juuriosista. Adaptogeenisten kasvien juurten kehittyminen kestää yleensä todella pitkän ajan (3-7 vuotta), ja niiden kasvupaikka on usein tavallisesta poikkeava; kasvi kasvaa joko erittäin korkeassa tai erittäin matalassa ilmastossa, minkä vuoksi se on joutunut kehittämään itselleen ääriolosuhteisiin sopeutumiseen tarvittavia puolustusmekanismeja. Adaptogeenisiksi väitettyjä yrttejä: Maca-juuri, ashwagandha, ginseng, neidonhiuspuu, lakritsijuuri, ruusujuuri, maraljuuri, venäjänjuuri, sitruunaköynnös, pakurikääpä, vuorenkilpi, rohtokoisio ja tulsi. Adaptogeeniksi nimitettäviä kasveja on tunnettu alkujaan monissa eri kulttuureissa, kuten kiinalaisessa lääketieteessä tai Ayurvedassa; käsitteen ovat luoneet länsimaiset herbalistit. Nimityksen "adaptogeeni" kiteytti venäläinen herbalisti Nikolai Lazarev 1940-luvulla. Adaptogeenisista kasveista tai niiden vaikutuksista ihmiskeholle ei ole toteutettu tieteellistä tutkimusta, ja adaptogeenin käsitteen nähdäänkin olevan markkinointitarkoituksia varten sepitetty. Adaptogeenien tutkimuksen alalla auktoriteettina toimiva Singh on todennut epätieteellisessä julkaisussaan, että adaptogeenisten kasvien terveysvaikutuksia koskevaa tutkimusta on tehty lähinnä eläimillä. Tiedeyhteisö onkin skeptinen ryhmää "adaptogeenit" kohtaan, koska termiä käytetään hyvin väljästi ja tarkkaa vaikutusta saati toimintamekanismia ei ole kuvattu tieteessä. Termiä käytetään paljon markkinointitarkoituksissa. Adaptogeenin täytyy olla vaaraton ja aiheuttaa mahdollisimman vähän häiriöitä elimistön fysiologisiin toimintoihin, ja sillä on oltava yleisluontoinen sekä yleensä normalisoiva vaikutus riippumatta patologisesta tilasta (Brekhman, Dardymov). Vuonna 2002 Singh, Hoette ja Miller totesivat adaptogeenin olevan "substanssi joka lisää kehon kykyä sopeutua sisäiseen ja ulkoiseen stressiin, vahvistamalla immuunijärjestelmän, hermoston ja eri rauhasten toimintaa." == Lähteet == Luokka:Yrtit Luokka:Seulonnan keskeiset artikkelit
ICA

ICA AB (Inköpscentralernas aktiebolag) on ruotsalainen vuonna 1917 perustettu kauppaketju. Se toimii pääosin Skandinaviassa ja on toiseksi suurin päivittäistavaraketju Pohjoismaissa. Ketjun myymälöitä on muun muassa Norjassa, Ruotsissa, Tanskassa, Virossa, Latviassa sekä Liettuassa. ==Historiaa== Yrityksen perusti Hakon Swenson vuonna 1917. Tavoitteena oli saada useiden itsenäisten kauppiaiden yhteisostoilla aikaan parempia sopimusehtoja tavarantoimittajien kanssa. ICA nousi osuustoiminnallisen Konsum-ketjun ohi Ruotsin suurimmaksi päivittäistavaraketjuksi 1960-luvun loppupuoliskolla perustamalla rohkeasti uusia liikkeitä. Vuonna 1972 yritys jaettiin kolmeen alueelliseen yksikköön, mutta tämä järjestely purettiin 1990 ja perustettiin emoyhtiö ICA Handlarnas. Samalla tukku- ja vähittäiskauppa eriytettiin omiksi yhtiöikseen, mutta yhdistettiin taas pari vuotta myöhemmin. 1980-luvun lopulla ICA laajeni päivittäistavaroista käyttötavaroihin ostamalla postimyyntiyritys Elloksen sekä naistenvaateketjut Lindexin ja Gulinsin, mutta kaikista näitä luovuttiin viitisen vuotta myöhemmin. Vuonna 1993 ICA ja suomalainen Kesko kehittivät yhteistyötään ristiinomistuksella, jossa molempien omistukseen tuli muutama prosentti toisen yhtiön osakkeista. Jo sitä aiemmin heillä oli yhteisyrityksiä, kuten Vantaan Viking Coffee -kahvipaahtimo ja Göteborgissa sijainnut hedelmätuontiyhtiö Viking Fruit. Vuonna 1998 ICA fuusioitui norjalaisen Hakon Gruppenin kanssa ICA AB:ksi, josta hollantilainen Ahold hankki osake-enemmistön 2004. ICA kokeili pari vuotta yhteistyötä Baltian maissa Suomen Keskon kanssa 2000-luvun puolenvälin tienoilla. ==ICA:n kauppabrändit== * ICA Supermarket * ICA Express (pieni myymälä aiemmin Statoil (vuodesta 2016 lähtien Circle K) -polttoainemyymälöiden yhteydessä) * ICA Nära (lähikauppa) * ICA STOP * ICA Kvantum * ICA Maxi (hypermarketti) * ICA Metro == Buffé == Buffé on ICA:n kanta-asiakaslehti. Se sisältää enimmäkseen ruokaohjeita. Lehden kanssa toimitetaan myös viimeisimmän kuukauden bonuslaskelma. ==Lähteet== ==Aiheesta muualla== * ICA.se * ICA:n historia tai konekäännetty Luokka:Ruotsalaiset kauppaketjut
Kalgoorlie

Kalgoorlie eli Kalgoorlie-Boulder, alun perin Hannan's, on kaivoskaupunki Länsi-Australian osavaltiossa Australiassa. Kaupungissa oli noin 29 900 asukasta vuoden 2016 väestönlaskennassa, ja se sijaitsee noin 600 kilometriä itään Perthin kaupungista. Nimi kalgoorlie on johdettu aboriginaalien ilmaisusta Karlkurla, joka tarkoittaa silkkisten päärynöiden paikkaa. Itään päin suuntaaville junamatkustajille Kalgoorlie on viimeinen asutuskeskus ennen Nullarborin tasankoa. Kaupungista on päivittäinen henkilöjunayhteys Perthiin: Prospector-nimistä junayhteyttä operoi rautatieliikenneoperaattori Transwa. Kalgoorlie on syntynyt vuonna 1893 kultalöydöksen ympärille. Alueelta kaivetaan kultaa, nikkeliä ja muita mineraaleja rikkaana malmina. == Lähteet == == Aiheesta muualla == Luokka:Australian kaupungit Luokka:Länsi-Australia
Halže

Halže () on kunta Tachovin piirikunnassa Plzeňin läänissä Tšekissä. Kunnassa asui vuoden 2020 arvion mukaan 940 asukasta. Halžen paikkakunta mainitaan ensi kerran kirjallisissa lähteissä vuonna 1479. Halžen kirkko rakennettiin vuosina 1799–1801. Vuonna 1946 pääosa kunnan saksankielisestä väestöstä karkotettiin toisen maailmansodan jälkitunnelmissa. == Lähteet == == Aiheesta muualla == *Halžen kunnan kotisivut Luokka:Tšekin kunnat Luokka:Plzeňin lääni
Eugène Ysaÿe

Eugène-Auguste Ysaÿe (16. heinäkuuta 1858 – 12. toukokuuta 1931) oli belgialainen viulisti, säveltäjä ja kapellimestari. Hän aloitti viulunsoiton nelivuotiaana isänsä johdolla. Hänen myöhempiä opettajiaan olivat Joseph Massart, Henryk Wieniawski ja Henri Vieuxtemps. Ennen solistiuraansa hän toimi Berliinin filharmonikkojen konserttimestarina ja tutustui sitä kautta aikansa suuriin muusikoihin, kuten Joseph Joachim, Franz Liszt, Clara Schumann ja Anton Rubinstein, jonka kanssa hän teki konserttikiertueenkin. Solistiuransa hän aloitti 27-vuotiaana, ja seuraavana vuonna hänestä tuli Brysselin konservatorion viulunsoiton professori. Hänen tunnetuimpia oppilaitaan olivat Josef Gingold, alttoviulisti William Primrose, Louis Persinger, Alberto Bachmann ja Mathieu Crickboom. Hänen tunnetuimpia sävellyksiään ovat kuusi sooloviulusonaattia op. 27. == Aiheesta muualla == * Luokka:Belgialaiset viulistit Luokka:Belgialaiset säveltäjät Luokka:Belgialaiset kapellimestarit Luokka:Vuonna 1858 syntyneet Luokka:Vuonna 1931 kuolleet
Tachov

Tachov () on kaupunki Tšekissä Plzeňin läänissä Böömin alueella. Kaupungissa on 12 560 asukasta (2009) ja se sijaitsee Mže-joen varrella. Tachov mainitaan ensimmäisen kerran vuonna 1115. Ottokar II Přemysl perusti alueelle linnan ja samalla muurin ympäröivän kaupungin linnan lähelle. Hussilaissotien aikana Tachov vaihtoi omistaa useasti ja kaupunki kärsi pahoin kolmikymmenvuotisessa sodassa. Vuonna 1945 suurin osa saksalaisista asukkaista karkotettiin. Toisen maailmansodan jälkeen venäläisten miehitysaikana alue asutettiin vain osittain uudelleen. Tachov on nykyään Tšekin köyhimpiä alueita. == Lähteet == == Aiheesta muualla == * Tachov Luokka:Tšekin kaupungit Luokka:Plzeňin lääni
Timo Wallius

Timo Wallius (s. 2. heinäkuuta 1964) on suomalainen jääpalloilija ja poliitikko. Hän on edustanut urallaan useita seuroja, joita ovat WP 35, Akilles ja HIFK Bandy. Vuoden 1998 loppuottelussa hän teki IFK:lle kaksi maalia, jälkimmäisen rangaistuslaukauksella 88. minuutilla. Hän edusti urallaan myös Suomen A-maajoukkuetta. Kausina 1999–2002 Timo Wallius oli HIFK Bandyn edustusjoukkueen valmentajana. Nämä kolme kautta tuottivat kaksi SM- pronssia ja 5. sijan. Urheilu-uransa jälkeen hän on toiminut muun muassa Fonectan sähköisen liiketoiminnan johtajana. Wallius toimi vuosina Kwantic Oy:n (nyk. Quru oy) toimitusjohtajana 2010–2013 ja vuosina 2013–2018 Arena Interactive Oy:n toimitusjohtajana. Vuonna 2008 Wallius oli Suomen Kaukalopalloliiton toiminnanjohtajana. Vuosina 2009–2013 Wallius toimi Suomen Jääpalloliiton liittohallituksen jäsenenä ja liiton nuorisovaliokunnan puheenjohtajana.. Jääpallon parissa Wallius oli WP 35:n päävalmentajana kaudella 2018–2019 ja JPS:n päävalmentajana kaudella 2019–2020. Kausilla 2021–2023 Wallius valmensi WP-35:n U14-joukkuetta. Timo Wallius valittiin Varkauden kaupunginvaltuustoon vuonna 2021 ensi yrittämällä, uusista ehdokkaista korkeimmalla äänimäärällä. Hän on seuraavat neljä vuotta Varkauden kaupungin valtuutettu, elinvoimajaoston varsinainen jäsen, kaupunginhallituksen varajäsen ja maakunnan yhteistyöryhmän (MYR) varajäsen. Kirkkovaltuustoon Wallius valittiin 2022. Timo Walliuksen tytär Tilda Wallius opiskelee Aalto-yliopistossa vaatesuunnittelua. Poika Kalle Wallius pelasi vuodesta 2022 jalkapalloa Bologna FC -joukkueessa Italiassa, josta siirtyi syksyllä 2023 Norjaan IK Start -seuraan 3-vuotisella sopimuksellaSuomalaislupaus siirtyy Italiasta Norjaan. Suomifutis.com syyskuu 2023.. Timo kuuluu Walliuksen taidesukuun. Hänen isosisariaan ovat Tarja Wallius ja Tiina Wallius. Kalle Wallius on osana pikkuhuuhkajien 2025 EM- joukkuetta. == Lähteet == *JPS siirtyi Timo Walliuksen komentoon *Timo Wallius uusi WP35:n valmentaja *Timo Wallius. Facebook. *Timo Wallius – Kwantic Oy:n uusi toimitusjohtaja *Fonectan haku kävi kuumana *https://nakoislehti.media.fi/warkaudenlehti/e7317a42-b2fe-424f-b54f-42b62106a94b/1eetht ===Viitteet=== Luokka:Suomalaiset jääpalloilijat Luokka:Vuonna 1964 syntyneet Luokka:Elävät henkilöt Luokka:Suomen Sosialidemokraattisen Puolueen poliitikot‎ Luokka:Varkauden kaupunginvaltuutetut
Joseph Joachim

Joseph Joachim (28. kesäkuuta 1831 – 15. elokuuta 1907) oli unkarilaissyntyinen viulisti, kapellimestari, säveltäjä ja opettaja. Häntä pidetään yhtenä kaikkien aikojen vaikutusvaltaisimmista viulisteista. Hänen opettajiaan olivat ensin Pestin oopperan konserttimestari Stanislaus Serwaczynski ja vuodesta 1839 Wienissä Miska Hauser, Georg Hellmesberger, vanh., ja lopuksi tärkeimpänä Joseph Böhm. Wienistä hän siirtyi Leipzigiin, jossa hän tutustui Felix Mendelssohniin ja toimi mm. Gewandhaus-orkesterin konserttimestarina. Vuonna 1848 hän siirtyi edelleen Weimariin ja liittyi Franz Lisztin ympärille syntyneeseen muusikkoryhmään. Hän kuitenkin vieraantui Lisztistä ja muutti edelleen Hannoveriin, jossa hän asettui paremminkin Robert Schumannin, Clara Schumannin ja Johannes Brahmsin vaikutuspiiriin. Vuodesta 1866 Joachim toimi Berliinissä josta tuli hänen lopullinen kotikaupunkinsa. Siellä hänestä tuli kuninkaallisen musiikkiakatemian johtaja. Berliinissä hän myös perusti nimeään kantaneen kuuluisan jousikvartetin. Viulistina Joachimin pysyviin vaikutuksiin kuuluu Beethovenin musiikin (viulukonsertto, myöhäiset jousikvartetit) nostaminen konserttien kantaohjelmistoon. Hän vaikutti myös Johann Sebastian Bachin sooloviulusonaattien ja -partitoiden nousuun unohduksista. Joachim kuului Mendelssohnin viulukonserton ensimmäisiin esittäjiin ja opiskeli teoksen säveltäjän avustuksella. Aikalaissäveltäjistä Robert Schumann, Johannes Brahms, Max Bruch ja Antonín Dvořák sävelsivät viulukonserttonsa Joachimin viulutaidetta ajatellen. Varsinkin suhde Brahmsiin oli elämän kestävä, vaikka siinä olikin myrskyiset vaiheensa. Joachimin sävellykset ovat vaipuneet unholaan, Beethovenin ja Brahmsin konserttojen vakio-osiksi tulleita kadensseja lukuun ottamatta. Viulupedagogina Joachim oli oman aikansa kuuluisimpia; hänen oppilainaan olivat muiden muassa Willy Burmester, Leopold Auer ja Willy Hess sekä suomalainen Karl Johan Lindberg. Toivo Haapanen ym. (toim.): Musiikin tietokirja, s. 206–207. Helsinki: Otava, 1948. Yhdessä oppilaansa, saksalaisen viulistin Andreas Moserin (1859–1925), josta tuli Joachimin seuraaja Berliinin musiikkiakatemiassa, kanssa Joachim julkaisi vuosina 1905–1906 maailmanmaineeseen nousseen oppikirjan Violinschule. Haapanen ym. (toim.), s. 207 ja 324. ==Lähteet== == Aiheesta muualla == Luokka:Unkarilaiset viulistit Luokka:Unkarilaiset kapellimestarit Luokka:Unkarilaiset säveltäjät Luokka:Musiikkipedagogit Luokka:Vuonna 1831 syntyneet Luokka:Vuonna 1907 kuolleet
Butyyrialdehydi

Butyyrialdehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä, jolla on voimakkaan pistävä haju. Sen kemiallinen kaava on C4H8O ja rakennekaava CH3(CH2)2CHO. Butyyrialdehydista käytetään myös nimityksiä butanaali, butaanialdehydi, butyylialdehydi, butaali ja butaldehydi. Butyyrialdehydin moolimassa on 72,1 g/mol, sulamispiste –99 °C, kiehumispiste 75,7 °C, tiheys 0,817 g/cm3, liukoisuus veteen 7 g/100 ml, hajukynnys 0,005 ppm, leimahduspiste –7 °C, itsesyttymislämpötila 230 °C ja CAS-numero 123-72-8. Yhdistettä esiintyy kukkien tuoksuissa ja semiokemikaalina eliöiden viestinnässä. == Valmistus ja käyttö == Butanaalia tuotetaan korkeassa paineessa propeenista, hiilimonoksidista ja vetykaasusta. Tuotteena muodostuu lisäksi butanaalin isomeeriä isobutanaalia. Menetelmää kutsutaan okso-prosessiksi. CH3CH=CH2 \+ CO + H2 → CH3CH2CH2CHO + (CH3)2CHCHO Yhdistettä käytetään pääasiassa synteeseissä lähtöaineena. Siitä valmistetaan muoveja, hartseja ja liuottimia, kuten heksanolia ja 2-etyyli-1-butanolia. == Ympäristö- ja terveysvaikutukset == Lyhytaikainen altistus aineelle ärsyttää silmiä, ihoa ja hengitysteitä. ==Lähteet== == Aiheesta muualla == *Butanaalin käyttöturvallisuustiedote, Sigma Aldrich, viitattu 27.12.2014. * *Kemian työsuojeluneuvottelukunta (KETSU): Butyyrialdehydi *PubChem: Butyraldehyde *Human Metabolome Database (HMDB): Butanal *Food Component Database (FooDB): Butanal *Kyoto Encyclopedia of Genes and Genomes (KEGG): Butanal *Dr. Duke's Phytochemical and Ethnobotanical Databases: Butyraldehyde *Pherobase: Floral Compound - 4Ald *Pherobase: Semiochemical - 4Ald Luokka:Aldehydit
Senegambian konfederaatio

Senegambian konfederaatio oli löyhä Senegalin ja Gambian muodostama valtioliitto Länsi-Afrikassa. Valtioliitto perustettiin vuonna 1982. Liiton oli tarkoitus edistää yhteistoimintaa kahden maan välillä, mutta Gambia vetäytyi siitä syyskuussa 1989. ==Historia== Senegal itsenäistyi vuonna 1960 ja Gambia viisi vuotta myöhemmin vuonna 1965. Maiden itsenäistymisen jälkeen tehtiin useita yrityksiä yhdistää maat keskenään. Senegal ympäröi kokonaan Gambiaa lukuun ottamatta rannikkoa ja molempien maiden valtaväestön muodostavat wolofia puhuvat muslimit. Monet pitivät kahden maan asukkaita yhtenä kansana, joita erotti vain niiden siirtomaahistoria Ranskan ja Britannian alaisuudessa. Vuonna 1981 Senegalin presidentti Abdou Diouf lähetti Senegalin armeijan joukkoja Gambiaan auttamaan maan presidentti Dawda Kairaba Jawaraa vallankaappausyritystä vastaan. Vallankaappauksen kukistuttua kaksi presidenttiä loivat suunnitelman maiden muodostamasta konfederaatiosta, jonka oli määrä syntyä seuraavana vuonna. Suunnitelman mukaan molemmat maat säilyisivät itsenäisinä, mutta ne yhdentäisivät puolustustaan ja talouselämäänsä, sekä toimisivat yhteistyössä myös muilla politiikan alueilla. Senegal oli kahdesta maasta suurempi ja niinpä Duifista tuli konfederaation presidentti ja Jawarasta varapresidentti. Kaksi kolmesta konfederaation parlamentin edustajasta valittiin Senegalin parlamentista ja loput Gambian parlamentista. Maiden liitto ei kuitenkaan täyttänyt koskaan varsinaista tavoitettaan, lähinnä siksi että Gambia ei halunnut antaa Senegalille suurta hallinnollista valtaa. Syyskuussa 1989 Gambia erosi konfederaatiosta hajottaen vain kahdeksan vuotta kestäneen valtioiden liiton. ==Lähteet== Luokka:1980-luku Luokka:Gambian historia Luokka:Senegalin historia Luokka:Senegambia
TsKB Rubin

Tsentralnoje konstruktorskoje bjuro morskoi tehniki "Rubin" eli TsKB MT Rubin () on Venäjän suurin meritekninen suunnittelutoimisto. Se on perustettu vuonna 1901 ja yhtiön kotipaikka on Pietari. TsKB Rubin on yhtiön oman ilmoituksen mukaan suunnitellut 80% Neuvostoliiton ja Venäjän laivastoissa käytetyistä ydinsukellusveneistä. TsKB Rubin luetaan meriteollisuuskonserni OSK:n (OAO Objedinennaja sudostroitelnaja korporatsija eli United Shipbuilding Corporation) ohjauksessa oleviin yrityksiin. Rubin on suunnitellut myöhemmin öljynporauslauttoja ja tehnyt yhteistyötä mm. Halliburtonin kanssa ja italialaisen Fincantierin kanssa S1000-sukellusveneen osalta. Merkittävä toimiston projekteista on myös päiväntasaajalta käsin lautalta raketteja laukaiseva Sea Launch. Toimisto on myös suunnitellut Pietarin–Moskovan välille tarkoitetun korkeanopeusjunan ja matalalattiaisen raitiovaunun. ==Lähteet== ==Aiheesta muualla== *Rubin's website *Five colors of the Time - Igor Spasskyn kirja Luokka:Suunnittelu- ja konsultointitoimistot Luokka:Venäläiset aseteollisuusyritykset
Lada-luokan sukellusvene

Lada-luokka eli projekti 677 () on venäläinen dieselkäyttöisten sukellusveneiden muodostama alusluokka, joka on Kilo-luokan seuraaja. Amur- luokka on vientiin tarkoitettujen Lada-luokan sukellusveneiden muodostama alaluokka.Project 677 Lada class, Project 1650 Amur class Diesel-Electric Torpedo Submarine, Federation of American Scientists, 2000 (luettu 21.7.2009) == Alukset == Luokan alukset on suunnitellut Rubinin suunnittelutoimisto, joka nimesi sen Sankt Peterburg -luokaksi ensimmäisen valmistuneen aluksen mukaan. Alus luovutettiin Venäjän laivastolle huhtikuussa 2010 http://rusnavy.com/news/navy/index.php?ELEMENT_ID=9256 ja otettiin virallisesti palvelukseen toukokuussa 2010. Huhtikuussa 2010 kolme muuta luokan sukellusvenettä oli rakenteilla. Venäläinen sanomalehti Izvestija uutisoi kuitenkin marraskuussa 2011, että Lada-luokan operatiivinen käyttöönotto tullaan perumaan testeissä ilmenneiden ongelmien vuoksi. Nimi Telakka Kölinlasku Vesille Valmis Kohtalo Sankt-Peterburg Amiraliteetin telakka, Pietari 26. joulukuuta 1997 29. lokakuuta 2004 8. toukokuuta 2010 Venäjän Itämeren laivastossa Kronštadt Amiraliteetin telakka 28. heinäkuuta 2005 - - - Sevastopol Amiraliteetin telakka 10. marraskuuta 2006 - - liitettäneen Mustanmeren laivastoon ==Lähteet== Luokka:Dieselkäyttöiset sukellusveneet Luokka:Venäjän laivaston sukellusveneet Luokka:Sukellusveneluokat
Trenssi

Trenssi on paksusta puuvillakankaasta, popliinista (”popliinitakki”), gabardiinista, villasta tai nahasta valmistettu polven alle ulottuva päällystakki. Trenssissä on myös yleensä 10 nappia, vyö, pieni viitta takana, epoletit ja kiristysremmit tai napit hihansuissa. Trenssissä voi olla myös irrotettava vuori. Eräs trenssitakkien alkuperäisistä valmistajista oli Burberry. Valmistajan nimen mukaan trenssitakkia on siten kutsuttu myös burberrytakiksi, josta taas on syntynyt arkikieleen nimitys perperi tai berberi. Kangaslaatu taas on usein popliini, jonka vuoksi takkia on kutsuttu popliinitakiksi. Tämä puolestaan on lyhentynyt arkikielessä muotoon poplaritakki. Ompelutekniikassa trenssi viittaa tiheänä siksakkaavaan vahvikeompeleeseen. Trenssitakin alkumuoto oli Burberryn vuodesta 1901 brittiarmeijalle valmistama upseerien sadetakki, joka ensimmäisen maailmansodan aikana sai nimityksen trench coat eli ’taisteluhautatakki’. Myös popliinitakilla tarkoitetaan trenssiä, vaikka se onkin vain yksi vaihtoehtoisista valmistusmateriaaleista. == Trenssitakki populaarikulttuurissa == Elokuvissa ja televisiossa trenssillä on ollut monia tunnettuja kantajia: * Vaaleanpunainen pantteri -komedioiden tarkastaja Clouseau, jota näytteli Peter Sellers. * Humphrey Bogart useissa elokuvissaan, kuten Maltan haukassa, Cainen kapinassa ja Casablancassa. * Audrey Hepburn elokuvassa Aamiainen Tiffanylla. * Peter Falk komisariona tv-sarjan Columbo nimiroolissa. * Enkeli Castiel tv-sarjassa Supernatural. * Kyösti Pöysti tv- sarjassa Pasila. * Eversti Trautman Rambo-elokuvissa, kuten Taistelija. * Kazuhira Miller videopelissä Metal Gear Solid V: The Phantom Pain. * Jason Dean elokuvassa Heathers *Useilla hahmoilla Matrix-elokuvissa *Uuno Turhapuro. Tämän ulkoilutakkina on beigen värinen kulunut ja nuhjuinen trenssi. Lukuisista elokuvista ja televisiosarjoista on tuttu myös kohtaus, jossa hämäräperäinen miespuolinen henkilö raottaa takin päällimmäistä lievettä ja esittelee takin sisäpuolelle kiinnitettyjä myyntiartikkeleitaan. Toinen stereotyyppinen kohtaus on sellainen, jossa trenssiin pukeutunut miespuoinen henkilö avaa takin kokonaan ja on alasti takkinsa alla, toisin sanoen kyseessä on itsensäpaljastelija. Naispuolisen henkilöhahmon kohdalla taas esiintyy stereotypia, jossa nainen kohtaa miehen trenssiin pukeutuneena esimerkiksi hotellihuoneessa tai miehen kotona. Kun nainen riisuu takkinsa, hän onkin sen alla alaston. Tapauksesta sitten riippuu, onko tämä yllätys kohteelleen miellyttävä ja toivottava – vai sen sijaan epämiellyttävä ja tunkeileva. ==Katso myös== *Fedora ==Lähteet== ==Aiheesta muualla== *Aquascutum, tunnettu valmistaja *Burberry, alkuperäinen patentoija Luokka:Takit
Tikkitakki

Tikkitakki () on lyhyt ja kevyt ulkoilutakki, jonka päälliskangas on yleensä keinokuitua ja vuori on topattu lämpimäksi keinokuituvanulla. Kerrokset on ommeltu yhteen päällisessä hyvin erottuvalla vinoneliön muotoisella tikkausompeleella, josta tikkitakki saa nimensä.Tikkitakki, Keikari.com (Ville Raivion miestenvaateblogi), viitattu 2.1.2015. Tikkitakki on melko ohut ja sopii parhaiten loppukesään, syksyyn ja alkutalveen. Paksummalla toppauksella varustettuja tikattuja talvitakkeja kutsutaan yleensä nimellä toppatakki. Tikkitakki sai alkunsa vuonna 1965 Stephen ja Edna Gulyasin suunnittelemasta Husky-tikkiliivistä. Sen he suunnittelivat savikiekkoampujille sopivaksi lämmittäväksi vaatteeksi, joka jätti käsivarret vapaiksi. Pian Huskysta tehtiin myös takkimalli, ja tikkitakista tuli suosittu brittiläisen yläluokan metsästys- ja ulkoiluvaatteena, jopa itse kuningattaren ratsastustakkina.Pian myös muut laatuvaatemerkit kuten Barbour, Burberry ja Lavenham toivat markkinoille omia tikkitakkimallejaan. 1980- ja 1990-luvuilla Huskysta ja muista tikkitakeista ja -liiveistä tuli suosittuja etenkin yläluokan nuorten muodissa. Voimakas vino tikkauskuvio, jäykkä materiaali ja takkien suorakulmainen leikkaus eivät kuitenkaan aina näyttäneet erityisen tyylikkäiltä, joten tikkitakit jäivät nuorisomuotina lyhytikäiseksi.En Husky för alla , Manolo.se. Viitattu 2.1.2015.Raivio, Ville: Miehille jotka (turhaan) arastelevat tikkitakkia, Taloussanomat 7.4.2013, viitattu 2.1.2015. Vaikka tikkiliivi ja -takki suunniteltiin alun perin miesten metsästyskäyttöön, Suomessa tikkitakit ovat erityisesti naisten suosiossa. Kevyen keinokuituisen alkuperäisversion lisäksi tikkitakista on kehitetty muunnelmia, joissa päällikankaana voi olla tweediä tai muuta villakangasta tai teknistä kalvokuitua kuten Gore-Texiä ja täytteenä untuvaa. ==Lähteet== Luokka:Takit